06/04/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 29 de marzo do 2021 da X. T. da Coruña, pola que se concede a autorización admtva. previa, de construción e DUP, en concreto, da instalación de distribución eléctrica no concello de Teo (expte.-e.: IN407A2019/246-1)

Expediente-e.: IN407A 2019/246-1. Promotor: UFD Distribución Electricidad S. A. Instalación: LMTS. e CTC. no lugar de Eio dos Ferreiros. Concello: Teo.1) O 19 de decembro do 2019, a empresa promotora solicitou a autorización administrativa previa, a autorización administrativa de construcción e a declaración de utilidade pública da dita instalación de distribución eléctrica. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: – Proxecto de execución nomeado: LMTS. CTC lugar de Eio dos Ferreiros. – Proxecto de execución nomeado: anexo á separata ao proxecto LMTS. CTC. lugar de Eio dos Ferreiros.2) O proxecto someteuse ao trámite de información pública mediante resolución publicada nos seguintes medios: - Acordo de información pública: 5 de febreiro do 2020. - DOG: 26 de febreiro do 2020. - BOP: 11 de febreiro do 2020. - Xornal La Voz de Galicia: 13 de febreiro do 2020. - Taboleiro de anuncios do concello: segundo certificado municipal da secretaria do Concello de Teo, con data 19 de outubro do 2020.3) Durante o período en que se someteu ao trámite de información pública Dionicio Sakiliba Poggio achegou unha alegación. Desta alegación déuselle traslado á empresa promotora, que respondeu en defensa dos seus intereses.4) Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, o Servizo de Patrimonio Cultural-Xefatura Territorial da Consellería de Cultura, Educación e Universidade da Coruña e o Concello de Teo. A empresa promotora manifestou a súa conformidade cos condicionados establecidos polos organismos afectados de Patrimonio e o concello.5) Os servizos técnicos da xefatura territorial emitiron un informe favorable sobre a solicitude de autorización.1. O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2021, do 11 de xaneiro, polo que se establece a estrutura orgánica da Vicepresidencia Segunda e Consellería de Economía, Empresa e Innovación.2. Lexislación de aplicación:  Lei 39/2015, do 1 de outubro, do procemento administrativo común das administracións públicas (BOE núm.236, do 2 de outubro do 2015).  Lei 40/2015, do 1 de outubro, de réxime xurídico do sector público (BOE núm.236, do 2 de outubro do 2015).  Lei 24/2013, do 26 de decembro, do sector eléctrico (BOE núm.310, do 27 de decembro do 2013).  Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro do 2000).  Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo do 2008).  Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño do 2014).  Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18 de setembro do 2002).  Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro do 1982).  Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1 de febreiro do 2017).  Lei do 16 de decembro de 1954, sobre expropiación forzosa (BOE núm.351, do 17 de decembro do 1954).  Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño do 1957). 3. Características técnicas: – Liña eléctrica de media tensión soterrada a 20 kV cunha lonxitude de 1.434 m., coa orixe en empalmes proxectados a realizar na LMTS. SNT813 (expediente: 74/12) no treito da derivación ao centro de transformación Eio dos Menecos (expediente:74/12), condutor tipo RHZ1-2OL- 12/20 kV 1X240 mm2 AL e remate no centro de transformación proxectado Eios dos Ferreiros (entrada e saída). – Centro de transformación prefabricado 2L+P Eios do Ferreiros (proxectado), cunha potencia de 250 kVA e unha relación de transformación de 20.000/400 V.4. Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume sinaladas no artigo 58. a) da Lei 24/2013, do 26 de decembro, do sector eléctrico.5. Respecto da alegación formulada por Dolores Canicoba Veiga (predio núm.1) atinente á idoneidade do emprazamento da instalación motivado polo condicionado emitido polo Concello de Teo, aducindo indefensión por non coñecer o dito condicionado coma a carencia de xustificación da urxencia e a necesidade de ocupación de terreos de propiedade privada amais de non considerar o demérito que a instalación provoca á parcela da súa propiedade, polo que propón unha lixeira desviación ou modificación. En resposta a esta alegación, UFD Distribución Electricidad, S. A. manifesta que o proxecto que agora se está a tramitar, elaborouse en cumprimento do requirimento do Concello de Teo, no referente en que a instalación debería situarse a non menos de 5 metros dos lindeiros. Engade outras consideracións de carácter legal sobre a oportunidade do proxecto e a dispoñibilidade de toda a documentación no expediente administrativo. Á vista da alegación achegada, da resposta formulada pola promotora da instalación e do resto da documentación que consta no expediente, esta xefatura territorial non pode aceptar a dita alegación xa que nas parcelas da alegante non se dan as limitacións ou prohibicións á constitución da servidume de paso establecidas tanto no artigo 58 da Lei do Sector Eléctrico coma no artigo 161 do Real decreto 1955/2000, de 1 de decembro, que impidan o establecemento da servidume de paso desta instalación a través dos terreos contidos na relación de bens e dereitos que se xuntou, entre outras cosas por que non se precisa a modificación proposta cara a comprobar o cumprimento das condicións establecidas na alínea 2 do dito artigo 161. Respecto da suposta indefensión polo descoñecemento do contido do condicionado do Concello de Teo, non consta que a alegante exercera o dereito de acceso ao expediente administrativo recoñecido no artigo 53 da Lei 39/2015, do 1 de outubro, do Procedemento Administrativo Común das Administracións Públicas. Verbo da perda económica que suporía a construción da instalación eléctrica, o xusto prezo da expropiación deberá ser valorado no intre procedimental oportuno.6. No expediente consta un informe favorable dos servizos técnicos desta xefatura territorial. Consonte con todo o sinalado, A) Conceder a autorización administrativa previa, a autorización administrativa de construción e a declaración de utilidade pública, en concreto, da dita instalación de distribución eléctrica. B) A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. C) Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación:  As declaracións de conformidade relativas ao material ou equipamento e as certificacións ou homologacións, se procede.  Un certificado do/a director/a da montaxe no que se garantirá o cumprimento das especificacións do proxecto e prescripcións complementarias, se as houber, así coma das regulamentacións e normas axeitadas para a montaxe da instalación e posta a punto. D) Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Empresa e Innovación, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 29 de marzo do 2021 Isidoro Martínez Arca Xefe territorial da Coruña